Alexius Tolstoj (scriptor)
Haec pagina de scriptore Russico et Sovietico explicat. Si poetam Russicum saeculi undevicesimi quaeris, vide Alexius Tolstoj. Alexius Tolstoj (scriptor) Res apud Vicidata repertae: Nativitas: 29 Decembris 1882, 10 Ianuarii 1883; Pugachyov Obitus: 23 Februarii 1945; Moscua Patria: Imperium Russicum, Res publica Russica, Francia, Unio Sovietica Familia Genitores: Nikolay Tolstoy; Alexandra Bostrom Coniunx: Natalia V. Krandievskaya Proles: Nikita A. Tolstoy, Dmitry Tolstoy Familia: House of Tolstoy Memoria Sepultura: Sepulcretum Novodevicense Alexius Nicolai filius Tolstoj (Russice Алексей Николаевич Толстой, tr. Aleksej Nikolaevič Tolstoj; natus in urbe Nikolaevsk gubernii Samarensis, nunc Pugačëv regionis Saratoviensis die 29 Decembris 1882 secundum Calendarium Iulianum vel die 10 Ianuarii 1883 secundum Calendarium Gregorianum, mortuus Moscuae die 23 Februarii 1945) erat scriptor Russicus et Sovieticus, ab anno 1939 socius Academiae Scientiarum URSS. Annis ab 1918 ad 1923 in demigratione erat, sed dein in patriam reddidit, ditionem Sovieticam accipiens. Ter (annis 1941, 1943, 1946) Praemiis Stalinianis ornatus est. Inter libris eius noti sunt Aelita («Аэлита», narratio de itinere ad Martem, anno 1923 scripta), Hyperboloides ingeniarii Garin («Гиперболоид инженера Гарина», mythistoria scientia ficticia de inventore apparati potentis Russico, dictatore CFA facto, sed dein rebellione operariorum deposito, anno 1927 primo in lucem edita), Clavicula aurea, sive Rei mirae Buratino («Золотой ключик, или Приключения Буратино», secundum Pinoculum Caroli Collodi scripta, anno 1936 primo publicata), Petrus I («Пётр I», mythistoria de eventis regiminis tzaris Russici Petri I, annis 1929–1945 scribebatur, nondum tamen finita) et al.